

**Република Србија**

**МИНИСТАРСТВО ЗДРАВЉА**

**Сектор за инспекцијске послове**

**Одељење здравствене инспекције**

**ПЛАН ИНСПЕКЦИЈСКОГ НАДЗОРА**

**ОДЕЉЕЊА ЗДРАВСТВЕНЕ ИНСПЕКЦИЈЕ**

**МИНИСТАРСТВА ЗДРАВЉА РЕПУБЛИКЕ СРБИЈЕ**

**ЗА 2025. ГОДИНУ**

**План инспекцијског надзора за 2025. годину**

**одобрен је од стране Координационе комисије**

**27. децембар 2024. године**

**Аутор:**

**др Весна Станић,**

**шеф Одсека за здравствену инспекцију Чачак**

**Одобрио:**

**др Владан Јаковљевић,**

**начелник Одељења здравствене инспекције**

**Сагласан:**

**др Драгољуб Пауновић,**

**в.д. помоћника министра Сектора за инспекцијске послове**

**Одељење здравственe инспекцијe**

**Сектор за инспекцијске послове**

**Министарство здравља Републике Србије**

**САДРЖАЈ**

**Страна**

[1. УВОД 4](#_Toc183730782)

[2. ЦИЉЕВИ  КОЈЕ ЗДРАВСТВЕНА ИНСПЕКЦИЈА ТЕЖИ ДА ОСТВАРИ У 2025. ГОДИНИ И НАЧИН ЗА ПОСТИЗАЊЕ ПОСТАВЉЕНИХ ЦИЉЕВА 4](#_Toc183730783)

[3. ПОСЛОВИ ОДЕЉЕЊА ЗДРАВСТВЕНЕ ИНСПЕКЦИЈЕ 6](#_Toc183730784)

[4. ОРГАНИЗАЦИОНА СТРУКТУРА ОДЕЉЕЊА ЗДРАВСТВЕНЕ ИНСПЕКЦИЈЕ 9](#_Toc183730785)

[а) Оптерећеност здравствених инспектора по одсецима 9](#_Toc183730786)

[5. КАДРОВСКИ РЕСУРСИ ОДЕЉЕЊА ЗДРАВСТВЕНЕ ИНСПЕКЦИЈЕ 11](#_Toc183730787)

[6. ПЛАН ИНСПЕКЦИЈСКОГ НАДЗОРА ОДЕЉЕЊА ЗДРАВСТВЕНЕ ИНСПЕКЦИЈЕ ЗА 2025. ГОДИНУ 12](#_Toc183730788)

[а) Елементи од значаја за планирање 12](#_Toc183730789)

[б) Очекиван обим ванредних инспекцијских надзора у 2025. години 13](#_Toc183730790)

[г) План редовних инспекцијских надзора здравствене инспекције у 2025. години 14](#_Toc183730791)

[Области планираних редовних инспекцијских надзора у 2025. години 14](#_Toc183730792)

[Врста надзираних субјеката, обухват и период вршења редовних инспекцијских надзора у 2025. години 14](#_Toc183730793)

[Обим редовних инспекцијских надзора у 2025. години 15](#_Toc183730794)

[План мера и активности за спречавање обављања делатности нерегистрованих субјеката 19](#_Toc183730795)

[7. ПЛАН МЕРА И АКТИВНОСТИ ПРЕВЕНТИВНОГ ДЕЛОВАЊА ЗДРАВСТВЕНЕ ИНСПЕКЦИЈЕ У 2025. ГОДИНИ 20](#_Toc183730796)

[а) Службене саветодавне посете 20](#_Toc183730797)

[Области планираних службених саветодавних посета у 2025.години 20](#_Toc183730798)

[Обим планираних службених саветодавних посета у 2025. години 20](#_Toc183730799)

[б) Остало превентивно деловање здравствене инспекције 21](#_Toc183730800)

[в) Преостали радни дани 22](#_Toc183730801)

# УВОД

 **Овај документ садржи** **годишњи План** **инспекцијског надзора Одељења здравствене инспекције за 2025. годину.**

 План инспекцијског надзора Одељења здравствене инспекције, Сектор за инспекцијске послове Министарства здравља Републике Србије, сачињен је **у складу са одредбама Закона о инспекцијском надзору** („Сл. гласник РС“, бр. 36/15, 44/18 - др. закон и 95/18) и прописа донетих за његово спровођење, а које се односе на садржај, начин и рокове усвајања, објављивање плана инспекцијског надзора, процену ризика и управљање ризиком.

# ЦИЉЕВИ  КОЈЕ ЗДРАВСТВЕНА ИНСПЕКЦИЈА ТЕЖИ ДА ОСТВАРИ У 2025. ГОДИНИ И НАЧИН ЗА ПОСТИЗАЊЕ ПОСТАВЉЕНИХ ЦИЉЕВА

 Планом инспекцијског надзора за 2025. годину предвиђено је достизање следећих циљева:

1. **Стратешки циљ:** Заштита живота и здравља становништва, кроз надзор над законитошћу и безбедношћу поступања надзираних субјеката који обављају здравствену делатност.
	1. **Оперативни циљ:** Редовни надзори здравствене инспекције извршити у 2025. години у 100% надзираних субјеката – здравствених установа које у свом саставу имају породилишта.

**Активност:** Надзор над обављањен здравствене делатности у надзираним субјектима здравствене инспекције – здравственим установама које у свом саставу имају породилишта.

**Индикатор:** проценат преосталих од планираних надзираних субјеката – здравствених установа које у свом саставу имају породилишта.

* 1. **Оперативни циљ:** Редовни надзори здравствене инспекције извршити у 2025. години у 100% надзираних субјеката - здравствених установа у јавној својини у којима је ризик процењен као критичан и најмање 90% надзираних субјеката у којима је ризик процењен као висок, у области спровођења обавеза прописаних Посебним протоколом Министарства здраља Републике за заштиту и поступање са женама које су изложене насиљу.

**Активност:** Надзор над спровођењем обавеза прописаних Посебним протоколом Министарства здраља Републике за заштиту и поступање са женама које су изложене насиљу у надзираним субјектима - здравственим установама у јавној својини у складу са проценом ризика.

**Индикатор:** проценат преосталих од планираних надзираних субјеката критичног и високог ризика, након извршених редовних надзора у области заштите жена које су изложене насиљу.

* 1. **Оперативни циљ:** Редовни надзори здравствене инспекције извршити у 2025. години у 100% надзираних субјекта здравствене инспекције – приватној пракси, лабораторијама за зубну технику код којих је ризик процењен као средњи.

**Активност:** Надзор над надзираним субјектима – лабораторијама за зубну технику **Индикатор:** проценат престалих од планираних надзираних субјекта – лабораторијама за зубну технику.

1. С**тратешки циљ:** Смањење сиве економије, спречавањем обављања делатности нерегистрованих субјеката.
	1. **Оперативни циљ:** У 2025. години извршити 100% од планираног броја редовних надзора здравствене инспекције над приватном праксом која је у Регистру привредних субјеката Агенције за привредне регистре евидентирана као брисана из Регистра.

**Активност:** Надзор над приватном праксом која је у Регистру привредних субјеката Агенције за привредне регистре евидентирана као брисана из Регистра.

**Индикатор:** проценат извршених у односу на планирани број надзора здравствене инспекције над приватном праксом која је у Регистру привредних субјеката Агенције за привредне регистре евидентирана као брисана из Регистра.

1. **Стратешки циљ:** Пружање подршке надзираним субјектима у остваривању законитости и безбедности поступања надзираних субјеката који обављају здравствену делатност.
	1. **Оперативни циљ:** У2025. години извршити најмање 80% од планираног броја службених саветодавних посета (ССП) здравствене инспекције у области примена процедура нових здравствених технологија - медицинске процедуре „antiage“ медицине у надзираним субјектима –приватној пракси.

**Активност:** Службене саветодавне посете здравствене инспекције у приватној пракси у области медицинске процедуре „antiage“ медицине.

**Индикатор:** проценат извршених у односу на планирани број ССП здравствене инспекције.

Планирани циљеви остварују се превентивним и корективним деловањем здравствене инспекције, у складу са анализом, проценом и управљањем ризика, утврђеним радним циљевима, као и одредбама Закона о инспекцијском надзору и прописа у области здравства.

# ПОСЛОВИ ОДЕЉЕЊА ЗДРАВСТВЕНЕ ИНСПЕКЦИЈЕ

У Одељењу здравствене инспекције Министарства здравља Републике Србије обављају се послови испекцијског надзора, односно **надзора над спровођењем Закона о здравственој заштити** („Сл. гласник РС“, број 25/19, 92/23-аутентично тумачење), прописа донетих за спровођење овог закона, као **и других прописа којима се уређује обављање здравствене делатности и права пацијената**.

 Надзор над радом здравствених установа, других правних лица за које је посебним законом утврђено да обављају и послове здравствене делатности (у даљем тексту: друга правна лица) и приватне праксе врши Министарство здравља преко здравствених инспектора.

|  |
| --- |
| **Надзирани субјекти здравствене инспекције су**:* **здравствене установе у јавној и приватној својини**
* **приватна пракса**
* **друга правна лица** (факултети здравствене струке, установе социјалне заштите, заводи за извршење кривичних санкција, предшколске установе и др.)
* **здравствени радници**
* **здравствени сарадници**.
 |

На вршење надзора здравственог инспектора примењују се одредбе Закона о здравственој заштити, закона којим се уређује инспекцијски надзор, општи управни поступак, као и закона којим се уређује рад државне управе.

У вршењу инспекцијског надзора, **здравствени инспектор је овлашћен да обавља следеће послове:**

* **прегледа опште и појединачне акте** здравствене установе, другог правног лица и приватне праксе, битне за доношење одлуке у спровођењу надзора
* **саслуша и узме изјаве** одговорног лица, здравственог радника, здравственог сарадника, као и другог заинтересованог лица
* прегледа простор и опрему, односно **изврши проверу услова за** оснивање, **почетак рада и обављање здравствене делатности**, прописаних законом
* **изврши увид у здравствену документацију** и евиденције у области здравства
* изврши непосредан увид **у остваривање здравствене заштите и права пацијената** у здравственој установи, другом правном лицу и приватној пракси
* изврши непосредан увид **у спровођење** предлога спољних стручних надзорника, као и **мера изречених у поступку провере квалитета стручног рада** у здравственој установи, другом правном лицу и приватној пракси
* **разматра представке** правних и физичких лица које се односе на рад здравствене установе, другог правног лица и приватне праксе, односно које се односе на пружање здравствене заштите
* обавља друге послове надзора, у складу са законом.

Здравствени инспектор је овлашћен да:

* **утврди испуњеност услова** у погледу простора, опреме, кадра, лекова и медицинских средстава **за почетак рада и обављање здравствене делатности** здравствене установе и приватне праксе, као и испуњеност услова за обављање здравствене делатности у другом правном лицу
* **изрекне превентивне мере**, у складу са законом којим се уређује инспекцијски надзор
* **наложи мере за отклањање** утврђених **незаконитости**, штетних последица и испуњавање прописаних обавеза здравствене установе, другог правног лица, односно приватне праксе
* **наложи извршење прописане мере** здравственој установи, другом правном лицу, односно приватној пракси
* **забрани обављање здравствене делатности**, односно обављање одређених послова здравствене делатности у **здравственој установи, другом правном лицу**, односно **приватној пракси**, ако се обављају супротно одредбама закона
* забрани обављање здравствене делатности **здравственом раднику**, односно одређених послова здравствене заштите **здравственом сараднику**, који обавља  здравствену делатност, односно одређене послове здравствене заштите супротно одредбама закона, до отклањања незаконитости
* забрани обављање здравствене делатности здравственом раднику који није добио, односно обновио **лиценцу** или коме је лиценца одузета под условима прописаним законом
* забрани обављање здравствене делатности здравственом раднику коме је **надлежна комора изрекла једну од дисциплинских мера привремене забране обављања здравствене делатности**, у складу са законом којим се уређује рад комора здравствених радника
* **предложи надлежној комори покретање поступка за одузимање лиценце** здравственом раднику из разлога прописаних законом
* **забрани обављање здравствене делатности,** односно пружање здравствених услуга од стране здравствених радника ван обављања делатности организационе јединице здравствене установе, другог правног лица, односно приватне праксе и предузме друге мере у складу са законом, против правних и физичких **лица која обављају здравствену делатност,** односно пружају здравствену заштиту **без решења Министарства** здравља о испуњености прописаних услова за обављање здравствене делатности
* **забрани обављање здравствене делатности** и предузме друге мере у складу са законом против физичких **лица** **која** обављају здравствену делатност, а која **се** у смислу Закона о здравственој заштити **не сматрају здравственим радницима**
* предузме друге мере прописане законом.

О извршеном инспекцијском надзору, здравствени инспектор сачињава записник, који доставља здравственој установи, другом правном лицу и приватној пракси над којом је извршен надзор, у складу са законом којим се уређује инспекцијски надзор.

Ако оцени да је поступањем, односно непоступањем здравствене установе, другог правног лица, односно приватне праксе над којом је извршен надзор, учињено кривично дело, привредни преступ или прекршај, здравствени инспектор подноси надлежном органу пријаву за учињено кривично дело, привредни преступ, односно захтев за покретање прекршајног поступка.

У складу са Законом о инспекцијском надзору, ради остваривања циља инспекцијског надзора, здравствена инспекција **превентивно делује** и планира мере и активности за **спречавање обављања делалатности и вршења активности нерегистованих субјеката**.

 Oсим наведених послова **у Одељењу здравствене инспекције врши се и**:

1. **Послови везани за поступке спровођења ванредне спољне провере квалитета стручног рада**

**б) Послови издавања дозвола за увођење медицинских процедура у једнодневној хирургији, односно за увођење медицинских процедура „antiage“ медицине**

**в) Праћење примене прописа у области заштите права пацијената** и то:

* **праћење инспекцијских надзора** иницираних представкама и редовних инспекцијских надзора **у области права пацијената**
* праћење превентивних и корективних активности здравствене инспекције у области права пацијената
* израда аката о примени прописа у области права пацијената
* предлагање измена и допуна прописа којима се уређује област права пацијената
* **сарадња са Заштитником грађана, локалном самоуправом, саветницима пацијената, Саветима за здравље** и другим органима и организацијама у унапређивању заштите права пацијената.

**в)** **Праћење, анализа, планирање и координација рада здравствене инспекције**:

* **праћење стања у области под надзором** здравствене инспекције
* **праћење и анализа правне регулативе** у области под надзором
* **иницирање** доношења, **измена** или допуна **прописа** у области под надзором здравствене инспекције
* **учествовање у изради** нацрта законаи других **прописа** којима се уређује област под надзором здравствене инспекције
* **праћење и анализа инспекцијских надзора**
* праћење и анализа **службених саветодавних посета**
* праћење и анализаосталог **превентивног деловања** здравствене инспекције
* **старање о** правилној примени прописа и **уједначеном поступању здравствених инспектора** у истим или битно сличним ситуацијама према свим надзираним субјектима
* предлагање мера за **уједначавање** инспекцијске праксе
* израда **упутстава** за рад здравствених инспектора
* уношење података потребних за функционисање система **еИнспектор**
* **израда годишњег плана надзора** здравствене инспекције
* **анализа** садржине **контролних листа**, израда њихових измена и допуна
* објављивање **планова** инспекцијског надзора и контролних листа
* **израда годишњег извештаја о раду** здравствене инспекције.

г) **Сарадња** са другим органима државне управе, органима аутономне покрајине и јединицама локалне самоуправе, правосудним и другим државним органима и другим заинтересованим органима и организацијама.

д) Осим редовног пријема странака, **дежурства** здравствених инспектора организована су у Одсеку за здравствену инспекцију Београд сваког радног дана у трајању од 7,30 до 15,30 часова.

ђ) Састанци здравствених инспектора у одсецима одржавају се на месечном нивоу, док се **извештавање** врши у оквиру недељних и месечних извештаја о раду здравствених инспектора, одсека и Одељења здравствене инспекције.

# ОРГАНИЗАЦИОНА СТРУКТУРА ОДЕЉЕЊА ЗДРАВСТВЕНЕ ИНСПЕКЦИЈЕ

**Распоред управних округа по одсецима за здравствену инспекцију**:

|  |  |  |  |  |
| --- | --- | --- | --- | --- |
| **ОДСЕК** **БЕОГРАД** | **ОДСЕК** **НИШ** | **ОДСЕК КРАГУЈЕВАЦ** | **ОДСЕК** **НОВИ САД** | **ОДСЕК ЧАЧАК** |
| Управни окрузи | Управни окрузи | Управни окрузи | Управни окрузи | Управни окрузи |
| Град БеоградПодунавски Браничевски | БорскиЗајечарскиНишавскиТопличкиПиротски ЈабланичкиПчињски | ШумадијскиРашкиРасинскиПоморавскиКосовскиПећкиПризренскиКосовско- митровачкиКосовско-поморавски | СевернобачкиСредњобанатскиСевернобанатскиЈужнобанатскиЗападнобачкиЈужнобачкиСремски | МачванскиКолубарскиЗлатиборскиМоравички |

 У Одељењу здравствене инспекције организоване су следеће **уже** **организационе јединице**

1. Одсек за здравствену инспекцију Београд
2. Одсек за здравствену инспекцију Ниш
3. Одсек за здравствену инспекцију Крагујевац
4. Одсек за здравствену инспекцију Нови Сад
5. Одсек за здравствену инспекцију Чачак.

## а) Оптерећеност здравствених инспектора по одсецима

**Оптерећеност у односу на величину територије под надзором и**

**број надзираних субјеката по одсецима у 2024. години**

|  |  |  |
| --- | --- | --- |
| **Одсек** за здравствену инспекцију | **По Одсеку** | **По запосленом** |
| **Број запослених** који обављају послове инспекцијског надзора\*1 | **Површина** територије**под надзором**(у km2)\*2 | **Број здравствених установа, других правних лица и приватне праксе**под надзором\*3 | **Површина**територије**под надзором**(у km2)  | **Број здравствених установа, других правних лица и приватне праксе**под надзором |
| Београд | 9,25\*4 | 8.341 | 2.107 | 902 | 227 |
| Ниш | 5,3 | 21.141 | 763 | 3.989 | 144 |
| Крагујевац | 2,3 | 22.503 | 895 | 9.784 | 389 |
| Нови Сад |  6,3\*5 | 21.614 | 1.875 | 3.430 | 297 |
| Чачак | 3,3 | 14.900 | 689 | 4.515 | 209 |
| **Одељење** | **26,45** | **88.499** | **6.329** | **3.346** | **240** |

\*1 Број израчунат у складу са умањењем обима извршења послова здравственог инспектора на трећину за шефове oдсека, осим за шефа Одсека Београд где је умањење на четвртину

\*2 Извор – Републички завод за статистику: Општине и региони у Републици Србији 2020, доступно на https://publikacije.stat.gov.rs/G2020/Pdf/G202013047.pdf

\*3 Подаци из евиденције Одсека за здравствену инспекцију, ажурирани на дан 1.11.2024. године

\*4 Умањено за једног здравственог инспектора који обавља послове Одељења

\*5 У Одсеку Нови Сад један здравствени инспектор кориски неплаћено одсуство

Анализом оптерећености здравствених инспектора по одсецима може се видети да је **просечна површина територије под надзором по здравственом инспектору 3.346 km2**. **Највећу оптерећеност** у погледу површине територије на којој врше надзор имају здравствени инспектори **Одсека Крагујевац**, са просечном територијом од 9.784 km2 по здравственом инспектору.

**Површина територије под надзором одсека за здравствену инспекцију**

****

Просечан број здравствених установа, других правних лица и приватне праксе под надзором по здравственом инспектору на нивоу Одељења здравствене инспекције је 240. Највећу оптерећеност у погледу броја надзираних субјеката по здравственом инспектору има Одсек Крагујевац са 389 субјеката по здравственом инспектору. Посматрајући укупан број здравствених установа, других правних лица и приватне праксе под надзором, може се видети да се од укупно 6.329 надзирана субјекта Одељења здравствене инспекције једнa трећинa (2.107) налази под надзором Одсека Београд.

 **Број надзираних субјеката под надзором одсека за здравствену инспекцију**



# КАДРОВСКИ РЕСУРСИ ОДЕЉЕЊА ЗДРАВСТВЕНЕ ИНСПЕКЦИЈЕ

**Број запослених државних службеника по врсти радног места**

|  |  |
| --- | --- |
| **Врста радног места** | **Број запослених** |
| **2016.** | **2017.**  | **2018.**  | **2019.** | **2020.** | **2021.** | **2022.** | **2023.** | **2024** |
| Начелник Одељења | 1 | 1 | 1 | / | / | 1 | 1 | 1 | 1 |
| Шеф oдсека | 5 | 5 | 5 | 5 | 5 | 5 | 4 | 4 | 5 |
| Здравствени инспектор-координатор | 6 | 6 | 6 | 6 | 7 | 7 | 7 | 7 | 4 |
| Здравствени инспектор | 29 | 26 | 23 | 21 | 19 | 22 | 21 | 25 | 23 |
| **Укупно** | **41** | **38** | **35** | **32** | **31** | **35** | **33** | **37** | **33** |

У 2023. године у радни однос примљена су 4 здравствена инспектора, али новопримљени послове здравственог инспектора могли су да обављају тек по истеку 6 месеци од пријема, након положеног испита за инспектора. У 2024. години поново долази до смањења броје здравствених инспектора јер су 2 остварила право на старосну пензију, а 2 су распођена у други сектор.

Због недовољног броја здравствених инспектора, **шефови oдсека** поред послова руковођења oдсеком **обављају и послове здравственог инспектора**.

Од **укупно 52 систематизована радна места** у Одељењу здравствене инспекције **попуњена су само 33 радна места.** То су места начелника (1), шефа одсека (5), здравствена инспектора – координатора (4) и 23 здравственa инспектора. Ради оптималног функционисања Одељења здравствене инспекције у 2025. години **планира се попуњавање упражњених радних места здравствених инспектора.**

# ПЛАН ИНСПЕКЦИЈСКОГ НАДЗОРА ОДЕЉЕЊА ЗДРАВСТВЕНЕ ИНСПЕКЦИЈЕ ЗА 2025. ГОДИНУ

## а) Елементи од значаја за планирање

|  |  |
| --- | --- |
| **Одсек**  | **Број запослених** који ће обављати послове **здравственог инспектора** |
| Београд | 10 |
| Ниш | 6 |
| Крагујевац | 3 |
| Нови Сад | 7 |
| Чачак | 4 |
| **Укупно** | 30 |

Број запослених у Одељењу здравствене инспекције који ће у 2025. години обављати инспекцијске надзоре и службене саветодавне посете је 30. У Одељењу здравствене инспекције један здравствени инспектор – координатор обавља послове из делокруга рада здравствене инспекције који нису везани за теренски рад. У Одсеку за здравствену инспекцију Ниш један здравствени инспектор је овлашћено лице за поступање по захтевима за приступ информацијама од јавног значаја из домена надлежности здравствене инспекције. У Одсеку Нови Сад један здравствени инспектор неће обављати инспекцијске послове јер користи плаћено одсуство..

**Број здравствених инспектора у 2025. години**



На годишњем нивоу, имајући у виду **радне циљеве Одељења здравствене инспекције**, по здравственом инспектору предвиђено је поступање од најмање 110 (у збиру):

* **представки** на основу којих је покренут инспекцијски надзор

и/или

* **налога за ванредни надзор по службеној дужнос**ти изван представки

и/или

* **захтева за утврђивање испуњености услов**а за обављање здравствене делатности

и/или

* **контролних надзора** ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора

и/или

* **контролних листа** из области утврђених Планом инспекцијског надзора – најмање 11 у збиру.

За шефове одсека предвиђено је извршење једне трећине горе наведеног броја ванредних и редовних надзора утврђених за здравствене инспекторе, с обзиром да шефови одсека, поред послова инспекцијског надзора, обављају и послове руковођења одсеком. Ради унапређења рада одсека и извршења Плана, шефови одсека имају и обавезу праћења недељног и месечног извештавања у циљу извршења Плана инспекцијског надзора на нивоу одсека којим руководе.

**Број дана расположивих за вршење инспекцијских надзора**

**и превентивно деловање здравствене инспекције у 2025. години**

|  |  |
| --- | --- |
| Број дана у години | 365 |
| Викенди | 104 |
| Празници | 13 |
| Годишњи одмор | 30 |
| **Преостали радни дани** | **218** |

## б) Очекиван обим ванредних инспекцијских надзора у 2025. години

 Процена очекиваног обима ванредних инспекцијских надзора у 2025. години врши се на основу броја извршених ванредних инспекцијских надзора у периоду од 1. јула 2023. године до 30. јуна 2024. године. Оваквом анализом обухваћени су ванредни инспекцијски надзори који су рађени по захтевима странака, по представкама и по службеној дужности.

**Очекивани број ванредних инспекцијских надзора у 2025. години**



 Oсим броја представки у очекивани обим ванредних инспекцијских надзора у 2025. години улазе и захтеви за утврђивање испуњености услова за обављање здравствене делатности, захтеви за потврђивање законитог пословања субјеката и ванредни надзори по службеној дужности, изван представки.

|  |  |  |  |
| --- | --- | --- | --- |
| **Одсек** | **Очекивани број представки**у 2025. години\*1 | **Очекивани број захтева за утврђивање испуњености услова** за обављање здравствене делатностиу 2025. години\*1 | **Очекивани број ванредних надзора по службеној дужности ван представки**у 2025. години\*1 |
| Београд | 1.073 | 312 | 77 |
| Нови Сад | 477 | 134 | 51 |
| Ниш  | 386 | 128 | 109 |
| Крагујевац | 645 | 57 | 39 |
| Чачак | 305 | 72 | 108 |
| **Укупно** | **2.887** | **703** | **384** |

\*1 Очекивани број захтева за утврђивање испуњености услова за обављање здравствене делатности и ванредних надзора по службеној дужности је добијен сабирањем броја захтева, односно надзора у периоду од 1. јула 2023. до 30. јуна 2024. године.

 Збир наведених ванредних инспекцијских надзора чини **очекивани обим** од **3.974 ванредних надзора** **у 2025. години**.

## г) План редовних инспекцијских надзора здравствене инспекције у 2025. години

### Области планираних редовних инспекцијских надзора у 2025. години

 У 2025. години, редовни инспекцијски надзори планирани су за:

 **ЗДРАВСТВЕНЕ УСТАНОВЕ У ЈАВНОЈ И ПРИВАТНОЈ СВОЈИНИ**

* **Контролна листа 8 –** редован инспекцијски надзор у здравственим установама у вези са извршавањем обавеза прописаних Посебним протоколом Министарства здравља Републике Србије за заштиту и поступање са женама које су изложене насиљу

**ЗДРАВСТВЕНЕ УСТАНОВЕ У ЈАВНОЈ И ПРИВАТНОЈ СВОЈИНИ (ПОРОДИЛИШТА)**

* **Контролна листа 9 –** редован инспекцијски надзор у здравственим установама које у свом саставу имају породилишта

**ПРИВАТНА ПРАКСА**

* **Контролна листа 18 –** редован инспекцијски надзор у приватној пракси – лабораторији за зубну технику

### Врста надзираних субјеката, обухват и период вршења редовних инспекцијских надзора у 2025. години

 Због повећаног броја случајева насиља над женама током 2024. године у циљу указивања на значај и величину проблема, ради превенирања насиља и пружања адекватне заштите у систему здравствене заштите женама изложеним насиљу, ова инспекција ће спровести редовне инспекцијске надзоре и контролисати здравствене установе у извршавању обавеза прописаних Посебног протокола Министарства здравља Републике Србије за заштиту и поступање са женама које су изложену насиљу.

Редовним теренским инспекцијским надзором планирано је да се обухвате најпре здравствене установе у јавној и приватној својини на територији Републике Србије, код којих је ризик процењен као критичан и висок. Надзоре ће извршити здравствени инспектори у периоду **јануар** - **децембар 2025. године**.

 Рад породилишта у здравственим установама у јавном и приватном сектору je посебно осетљива област пружања здрасвтвене заштите. Здравствене установе која имају породилишта су високог и критичаног степена ризика, што оправдава планирање редовних теренских надзора.

У Плану мреже здравствених установа Републике Србије су и два ванболничка породилишта са средњим степеном ризика.

Редован надзор над радом породилишта је планиран за у периоду **јануар - децембар 2025. године**.

Лабораторије за зубну технику као облик приватне праксе, до сада нису биле предмет редовног инспекцијског надзора. Из тог разлога, иако су средњег степена ризика, уврштене су у план редовног надзора. Коришћењем контролне листе која је прописана за ову врсту приватне праксе, теренске надзоре ће извршити здравствени инспектори у периоду **јануар-децембар 2025. године.**

### Обим редовних инспекцијских надзора у 2025. години

Обим редовних инспекцијских надзора у 2025. години израчунатје на основу:

* предпостављеног броја ванредних надзора у 2025. години
* радних циљева Одељења и одсека за здравствену инспекцију
* броја здравствених установа у јавној и приватној својини у Републици Србији
* броја породилишта у јавној и приватној својини у Републици Србији
* броја лабораторија за зубну технику у Републици Србији
* процењеног степена ризика надзираних субјеката.

 Имајући у виду процену броја ванредних надзора и радне циљеве Одељења здравствене инспекције у 2025. години планирано је поступање по најмање 11 контролних листа по здравственом инспектору. Шефови одсека поред инспекцијског надзора обављају и послове руковођења одсецима, те је предвиђено да обаве минимум 4 редовна надзора по контролним листама, осим шефа Одсека Београд за кога су предвиђена 2 редовна надзора.

 **Претпостављени број редовних надзора (Контролних листа) у 2025. години**

|  |  |  |  |  |  |
| --- | --- | --- | --- | --- | --- |
| **Број** здр. **инспектора\*1** | **Претпостављени број представки** по којима ће бити покренут надзор(П)\*2 | **Претпостављени број захтева** за утврђивање испуњености услова (О) \*3 | **Претпостављени број налога за ванредни надзор ван представки** (Н)\*3 | **Укупно ПОН** | **Претпостављени број КЛ на нивоу Одељења** |
| **26,45** | **2.887** | **703** | **384** | **3.974** | **290** |

\*1 Број здравствених инспектора израчунат у складу са умањењем обима извршења послова здравственог инспектора на трећину за шефове Одсека и за једног здравственог инспектора који врши послове за Одељења здравствене инспекције

\*2  Претпостављени број представки по којима ће бити покренут надзор према подацима здравствене инспекције за период од 1. јула 2023. до 30. јуна 2024. године

\*3  Претпостављени броја налога за ванредни надзор по захтевима за утврђивање испуњености прописаних услова за обављање здравствене делатности, према подацима здравствене инспекције за период од 1. јула 2023. до 30. јуна 2024. године

Обрачуном напред наведеног, може се видети да је **претпостављени број редовних** **надзора** (Контролних листа) које је могуће извршити у 2025. години **на нивоу Одељења** **290**.

**Број надзираних субјеката Одељења здравствене инспекције**

|  |  |
| --- | --- |
| **Одсек**  | **БРОЈ НАДЗИРАНИХ СУБЈЕКАТА\***(УК = Укупно, К = критичног ризика, В = високог ризика; С = средњег ризика; Ни = ниског ризика, Не = незнатног ризика) |
| **ЗУ у јавној својини** | **ЗУ у приватној својини** | **ЗУ које у свом саставу имају породилишта** |
| УК | К | В | С | Ни | Не | УК | К | В | С | Ни | Не | УК | К | В | С | Ни | Не |
| Београд | 68 | 1 | 21 | 31 | 15 | 0 | 107 | 14 | 5 | 61 | 11 | 16 | 15 | 1 | 14 | 0 | 0 | 0 |
| Ниш | 51 | 1 | 41 | 9 | 0 | 0 | 28 | 0 | 13 | 12 | 3 | 0 | 14 | 1 | 12 | 1 | 0 | 0 |
| Крагујевац | 49 | 1 | 7 | 41 | 0 | 0 | 18 | 0 | 0 | 18 | 0 | 0 | 10 | 0 | 10 | 0 | 0 | 0 |
| Нови Сад | 84 | 1 | 12 | 65 | 5 | 1 | 43 | 0 | 6 | 37 | 0 | 0 | 13 | 0 | 12 | 1 | 0 | 0 |
| Чачак | 27 | 1 | 6 | 18 | 2 | 0 | 11 | 0 | 2 | 9 | 0 | 0 | 8 | 1 | 7 | 0 | 0 | 0 |
| **Укупно** | **279** | **5** | **87** | **164** | **22** | **1** | **207** | **14** | **26** | **137** | **14** | **16** | **60** | **3** | **55** | **2** | **0** | **0** |

\* Подаци из евиденције Одсека за здравствену инспекцију, ажурирани на дан 1.11.2024. године.

С обзиром да је претпостављени број редовних надзора у 2025. години на нивоу Одељења здравствене инспекције 290, а имајући у виду да је Правилником о посебним елементима процене ризика, посебним критеријумима за процену ризика, посебним елементима плана инспекцијског надзора и учесталости вршења инспекцијског надзора здравствене инспекције („Сл. гласник РС“, број 39/18) (у даљем тексту: Правилник о ризицима) прописано да:

* код надзираног субјекта код којег је степен ризика процењен као критичан, инспекцијски надзор се врши без одлагања, односно најкасније у року од три радна дана од извршене процене, а потом најмање једном у три месеца
* код надзираног субјекта код којег је степен ризика процењен као висок, инспекцијски надзор се врши најмање једном у годину дана
* код надзираног субјекта код којег је степен ризика процењен као средњи, инспекцијски надзор врши се најмање једном у пет година
* код надзираног субјекта код којег је степен ризика процењен као низак, инспекцијски надзор врши се најмање једном у десет година;

**Број надзираних лабораторија за зубну технику у Одељењу здравствене инспекције**

|  |  |
| --- | --- |
| **Одсек**  | **БРОЈ НАДЗИРАНИХ СУБЈЕКАТА\*** УК = Укупно, К = критичног ризика, В = високог ризика; С = средњег ризика; Ни = ниског ризика, Не = незнатног ризика) |
| **Укупно** | **К** | **В** | **С** | **Ни** | **Не** |
| Београд | **80** | **0** | **0** | **41** | **39** | **0** |
| Ниш | **32** | **0** | **0** | **15** | **17** | **0** |
| Крагујевац | **14** | **0** | **0** | **8** | **6** | **0** |
| Нови Сад | **56** | **0** | **0** | **21** | **35** | **0** |
| Чачак | **22** | **0** | **0** | **13** | **9** | **0** |
| **Укупно** | **204** | **0** | **0** | **98** | **106** | **0** |

**У 2025. години редовни надзори биће извршени у:**

* **19** **здравствених установа** у јавној и приватној својини,код којих је степен ризикапроцењен као **критичан**
* **113** **здравствених установа** у јавној и приватној својини код којих је степен ризикапроцењен као **висок**
* **2** **здравствене установе** у јавној и приватној својини које у свом саставу имају породилишта,код којих је степен ризикапроцењен као **критичан**
* **56 здравствених установа** у јавној и приватној својини које у свом саставу имају породилишта, код којих је степен ризика процењен као **висок**
* **2 здравствене установе** у јавној својини које у свом саставу имају ванболничка породилишта код којих је степен ризикапроцењен као **средњи.**

 Редовни надзори биће извршени над субјектима код којих је степен ризика процењен као средњи и то:

* **98 лабораторија за зубну технику** у приватној својини код којих је степен ризика процењен као **средњи**
* **у** **здравственим установама** у јавној и приватној својини**,** код којих је **степен ризика** процењен као **средњи**

Лабораторије за зубну технику иако су процењеног средњег и ниског ризика уврштене су у план редованог теренског инспекцијског надзора јер до сада нису биле предмет надзора. Уколико број ванредних надзора буде мањи од броја који је предвиђен за 2025. годину, здравствени инспектори вршиће редован надзор у лабораторијама за зубну технику код којих је степен ризика процењен као низак.

**Табеларни преглед планираних редовних надзора у 2025. години**

|  |  |  |  |  |  |
| --- | --- | --- | --- | --- | --- |
| **Област** редовног **надзора** | **Врста** надзираних **субјеката** | **Територијално** **подручје** | **Број** надзираних **субјеката** и процењени **ризик** | **Период надзора** | **Облик** инспекци-јског**надзора** |
| **Контролна листа 8** | **Здравствене установе****у јавној** и приватној својини  | Република Србија | * 19 ЗУ у јавној и приватној својини критичног ризика
* 113 ЗУ у јавној и приватној својини и приватних пракси високог ризика
 | **јануар-децембар** 2025. године | Теренски |
| **Контролна листа 9** | **Здравствене установе****у јавној** и приватној својини које у свом саставу имају породилишта | Република Србија | * 2 ЗУ у јавној и приватној својини критичног ризика
* 56 ЗУ у јавној и приватној својини високог ризика
* 2 ЗУ у јавној својини са ванболничким породилиштем средњег ризика
 | **јануар-децембар** 2025. године | Теренски |
| **Контролна листа 18** | Лабораторије за зубну технику | Република Србија | * приватна пракса средњег ризика
 | **јануар-децембар** 2025. године | Теренски |

 **Оперативним** тромесечним и месечним **плановима одсека** за здравствену инспекцију, биће одређен **број редовних надзора** у здравственим установама и приватној пракси **за сваки одсек** у складу са:

* периодом вршења редовних надзора утврђеним Планом инспекцијског надзора за 2025. годину
* бројем здравствених инспектора одсека
* бројем ванредних надзора
* проценом ризика надзираних субјеката
* оптималном употребом ресурса здравствене инспекције.

### План мера и активности за спречавање обављања делатности нерегистрованих субјеката

 Годишњим планом мера и активности за спречавање обављања делатности и вршења активности нерегистрованих субјеката за 2025. годину предвиђен је **надзор над приватном праксом која је у Регистру привредних субјеката** Агенције за привредне регистре **евидентирана** **као** **брисана из Регистра**.

 У оквиру **радног циља Одељења**, утврђен је инспекцијски надзор над **најмање 6 приватних пракси које су** у Регистру привредних субјеката Агенције за привредне регистре означене као **брисане** из регистра, **по здравственом инспектору**. Шефови одсека немају обавезу вршења надзора над брисаним приватним праксама.

 Узимајући у обзир наведене радне циљеве и број извршилаца, инспекцијским надзорима у 2025. години биће обухваћене **укупно 150 субјеката приватне праксе** на територији Републике Србије, **брисане** **из Регистра** привредних субјеката Агенције за привредне регистре. **Теренске** инспекцијске надзоре надлежни здравствени инспектори извршиће у периоду **јануар-децембар 2025. године**.

**Број брисаних приватних пракси у Плану инспекцијског надзора за 2025. годину**

|  |  |
| --- | --- |
| **Одсек** | **Број брисаних приватних пракси** **у Плану** инспекцијског надзора **за 2025. годину** |
| Београд | 54 |
| Ниш | 30 |
| Крагујевац | 12 |
| Нови Сад | 36 |
| Чачак | 18 |
| **Укупно** | **150** |

 Аналогно начину израде оперативних тромесечних и месечних планова одсека за редовне надзоре у здравственим установама и приватној пракси, оперативним тромесечним и месечним плановима одређен је број приватне праксе брисане из Регистра привредних субјеката која ће бити предмет надзора за сваки одсек.



# ПЛАН МЕРА И АКТИВНОСТИ ПРЕВЕНТИВНОГ ДЕЛОВАЊА ЗДРАВСТВЕНЕ ИНСПЕКЦИЈЕ У 2025. ГОДИНИ

## а) Службене саветодавне посете

### Области планираних службених саветодавних посета у 2025.години

У 2025. години службене саветодавне посете планиране су у следећој области:

* **Медицинске процедуре „аntiange“ медицине**

Методе и поступци „antiage” медицине могу се обављати у приватној пракси која је основана као општа или специјалистичка ординација доктора медицине, односно доктора стоматологије или као поликлиника. Ове методе нису посебно обухваћене студијским програмима академских интегрисаних студија медицине и стоматологије, а у непосредној су вези са одређеним стеченим знањима и вештинама на поменутим студијама, као и одређених специјализација и ужих специјализација здравствених радника, лекара и стоматолога.

Медицинске процедуре „antiage“ медицине су методи и поступци превенције, дијагностике, лечења и рехабилитације промена насталих као последица старења, односно методи чијом применом се благотворно утиче на здравље и физички изглед. У свом раду користе се инвазивне, умерено инвазивне и минимално инвазивне технике, чији је циљ естетска промена, побољшање функције, изгледа, подмлађивање, а обављају се на лични захтев пацијента.

Методе „antiage” медицине се уводе у рад и обављају у складу са процедуром за увођење нових здравствених технологија у складу сa законом. Допуном Правилника о ближим условима за обављање здравствене делатности у здравственим установама и другим облицима здравствене службе (Службени гласник РС, број 87/2024) прописани су посебни услови у погледу обављања медицинских процедура „antiage“ медицине.

Службене саветодавне посете вршиће здравствени инспектори у периоду **јануар-децембар 2025. године**.

### Обим планираних службених саветодавних посета у 2025. години

Обим планираних службених саветодавних посета у 2025. години израчунатјена основу:

* броја здравствених установа у јавној својини на територији Републике Србије
* броја приватне праксе на територији Републике Србије
* броја здравствених инспектора Одсека
* утврђених радних циљева Одељења и Одсека за здравствену инспекцију.

Имајући у виду **радне циљеве Одељења**, у 2025. години планирано је извршење **најмање 12 службених саветодавних посета по здравственом инспектору** на годишњем нивоу. Шефови **одсека** немају обавезу вршења службених саветодавних посета с обзиром да поред послова инспекцијског надзора обављају и послове руковођења одсеком.

**Планирани број ССП здравствене инспекције у 2025. години**

|  |  |  |  |
| --- | --- | --- | --- |
| **Одсек** | **Број** здравствених **инспектора\*1** | **Број ССП по инспектору** у 2025. години | **Број ССП по Одсеку** у 2025. години |
|
| Београд | 9 | 12 | 108 |
| Ниш | 5 | 12 | 60 |
| Крагујевац | 2 | 12 | 24 |
| Нови Сад | 6 | 12 | 72 |
| Чачак | 3 | 12 | 36 |
| **Укупно** | 25 | 12 | 300 |

\*1 Број здравствених инспектора израчунат у складу са умањењем за шефове одсека, једног здравственог инспектора који врши послове за Одељења здравствене инспекције и једног здравственог инспектора који је на неплаћеном одсуству

**Планирани број службених саветодавних посета** у 2025. години **на нивоу Одељења** здравствене инспекције је **300**.

**Табеларни преглед планираних службених саветодавних посета у 2025. години**

|  |  |  |  |  |  |
| --- | --- | --- | --- | --- | --- |
| **Област****службене саветодавне посете** | **Надзирани субјекти** | **Територијално подручје** | **Број надзираних субјеката** | **Период надзора** | **Ресурси здравствене инспекције** |
| **Методе „antiage” медицине** | **Приватна пракса** | Република Србија | **300** | **јануар-децембар** 2025. године | надлежни здравствени инспектори |

 **Оперативним** тромесечним и месечним **плановима Одсека**, биће одређен **број службених саветодавних посета за сваки одсек**, у складу са:

* бројем здравствених инспектора Одсека
* бројем ванредних надзора
* бројем редовних надзора
* оптималном употребом ресурса здравствене инспекције.

## б) Остало превентивно деловање здравствене инспекције

 У 2025. години планиран је наставак објављивања важећих прописа, Плана инспекцијског надзора, контролних листа, аката о примени прописа и пружања стручне и саветодавне подршке надзираним субјектима, пацијентима и другим лицима која остварују права у надзираним субјектима или у вези са надзираним субјектима здравствене инспекције, у складу са одредбама Закона о инспекцијском надзору.

## в) Преостали радни дани

У складу са актуелним бројем ванредних надзора, као и бројем здравствених инспектора у 2025. години, биће прилагођен и планирани број редовних надзора и службених саветодавних посета Одељења здравствене инспекције.

 Преостали број радних дана, након извршених ванредних, контролних надзора и Плана инспекцијског надзора за 2025. годину, може бити искоришћен **за** **случај ванредних потреба службе,** **заједничке инспекцијске надзоре са другим инспекцијама**, **превентивно деловање** (ССП по захтеву надзираних субјеката, ССП на иницијативу инспекције, превентивне надзоре), **едукације здравствених инспектора** и друго, у складу са потребама.